জামিয়াতুল আসআদ আল ইসলামিয়া
জামিয়াতুল আসআদ আল ইসলামিয়া ঢাকার পূর্ব রামপুরার জামতলায় অবস্থিত একটি কওমি মাদ্রাসা। মুফতি হাফিজুদ্দিন ২০০৯ সালে এটি প্রতিষ্ঠা করেন। জমিয়ত উলামায়ে হিন্দের সাবেক সভাপতি আসআদ মাদানির নামে মাদ্রাসার নামকরণ করা হয়েছে। দেওবন্দি আকাবিরদের চিন্তাধারার আলোকে প্রতিষ্ঠিত এই মাদ্রাসাটি একটি নতুন ধারার উচ্চতর ইসলামি গবেষণা প্রতিষ্ঠান হিসেবে সমাদৃত। এখানে দুই-তিন মাস অন্তর ফিকহি সেমিনার আয়োজন করে ছাত্র ও সাধারণ জনগণের সামনে প্রয়োজনীয় মাসায়েল উপস্থাপন করা হয়। প্রতিষ্ঠাতা মুফতি হাফিজুদ্দিন মাদ্রাসার বর্তমান পরিচালক এবং ইফতা বিভাগে কর্মরত আছেন আবদুল হাসিব, ইউসুফ সুলতান এবং লুৎফুর রহমান ফরায়েজী।